Coba jelasin Lintang - lintang dari Dhaptar lintang ing rasi lintang Auriga dalam bahasa jawa dong

Lintang - lintang ingkang wonten ing rasi lintang Auriga antawisipun inggih punika:

Capella utawi Alpha Aurigae inggih punika lintang ingkang padhang piyambak wonten ing rasi lintang Auriga. Capella inggih punika lintang ingkang padhang piyambak angka 6 wonten ing langit lan lintang ingkang padhang piyambak angka 3 wonten ing belahan langit lèr. Bangsa Yunani nyebut rasi lintang punika kanthi nama Aix lan wonten ing basa Roma, Capella ngemu teges "wedhus wadon". Lintang punika nggambaraken Amalthaea, wedhus ingkang ngrawat Zeus. Lintang sanèsipun ingkang miyos sesarengan kaliyan Amalthaea ingkang ugi dipunsebat the Haedi (putra- putranipun), inggih dipungambaraken déning eta Aurigae lan zeta Aurigae, tangga tepalihipun lintang Capella.

Beta Aurigae utawi Menkalinan inggih punika sistem lintang ingkang gadhah cahya sub raksasa pethak ingkang kalebet lintang rangkep tiga. Kalih komponenipun ingkang padhang inggih punika sub raksasa pethak tipe A lan lintang ingkang kaping tiga inggih ngemu cahya kurcaci abrit, ingkang namung badhé katingal mawi teleskop.

Theta Aurigae utawi ing wekdal tartamtu dipunsebat Bogardus utawi Mahasim, inggih punika lintang binar kanthi tipe A.

Iota Aurigae ingkang gadhah nama tradhisional Al Kab (cekakakn saking Kabdhilinan), inggih punila lintang ingkang ngemu cahya raksasa oranye tipe K ingkang tebihipun 512 taun cahya saking bumi.

Lintang sanèsipun ingkang wonten ing rasi lintang Auriga inggih punika lintang psi Aurigae, ingkang kapérang saking sedasa lintang ingkang mapan caket kaliyan sak kiteripun rasi lintang Lynx. Lintang - lintang ingkang dipungambaraken wonten ing peta inggih punika lintang ''psi 1, psi 2, psi 3, psi 4, psi 5, psi 6, psi 7, psi 8, lan psi 9.

Auriga taksih kalebet kulawarga rasi lintang Perseus sesarengan kaliyan rasi lintang Cassiopeia, Cepheus, Andromeda, Perseus, Pegasus, Cetus, Lacerta lan Triangulum. Déné rasi lintang sanèsipun ingkang mapan wonten ing sakitaripun Auriga inggih punika rasi lintang Camelopardalis, Perseus, Taurus, Gemini lan Lynx.

Punika minangka lintang-lintang ingkang wonten ing rasi lintang Auriga